Ενώπιον του Πολυμελούς Πρωτοδικείου …………..[[1]](#footnote-1)

(Διαδικασία Εκουσίας Δικαιοδοσίας)

Αίτηση

επικύρωσης της σύμβασης αναδιάρθρωσης οφειλών

(άρθρο 12 Ν. 4469/2017)

Του ………….. κατοίκου …….. (οδός ………………………… αρ. …..) *(σε περίπτωση που ο αιτών είναι φυσικό πρόσωπο)*

ή

 Της ………………… εταιρείας με την επωνυμία «………………………..», που εδρεύει στ……………………………… και εκπροσωπείται νόμιμα *(σε περίπτωση που ο αιτών είναι νομικό πρόσωπο)*

Κοινοποιούμενη προς

1)

2)

\*\*\*\*\*\*\*\*\*\*\*\*\*\*\*\*\*

Με την παρούσα αίτηση, αιτούμεθα τη δικαστική επικύρωση της από …./…./2017 Σύμβασης Αναδιάρθρωσης Οφειλών, η οποία έχει καταρτιστεί μεταξύ της οφειλέτριας εταιρείας με την επωνυμία ……….. και των πιστωτών της, σύμφωνα με τις διατάξεις του Ν. 4469/2017 (ΦΕΚ Α' 62/03.05.2017, «*Εξωδικαστικός Μηχανισμός Ρύθμισης Οφειλών Επιχειρήσεων και άλλες διατάξεις*»). Η Εταιρεία μας έχει συμβληθεί στην ανωτέρω Σύμβαση Αναδιάρθρωσης, καθώς διατηρεί εναντίον της οφειλέτριας απαιτήσεις συνολικού ύψους ……….. €, όπως αυτές ρυθμίστηκαν και διαμορφώθηκαν με την ανωτέρω συμφωνία. Συνεπώς, διατηρούμε προφανές έννομο συμφέρον να ζητήσουμε την επικύρωση της Σύμβασης (σύμφωνα με το άρθρο 12 του Ν. 4469/2017), έτσι ώστε να καταστεί εφικτή η συνολική ρύθμιση των υποχρεώσεων έναντι των πιστωτών της και να διασφαλιστεί η οικονομική της βιωσιμότητα, οδηγώντας στην ικανοποίηση και της δικής μας απαιτήσεως και να επέλθει το σύνολο των έννομων συνεπειών από την υπαγωγή της οφειλής στις διατάξεις του νόμου 4469/2017.

Ειδικότερα:

Α. Ιστορικό κατάρτισης της από …./…./2017 Σύμβασης Αναδιάρθρωσης

Με την υπ’ αριθμ. ………… Αίτηση, η οφειλέτρια εταιρεία αιτήθηκε την υπαγωγή της στις διατάξεις του Ν. 4469/2017. Η ανωτέρω αίτηση και τα σχετικά συνοδευτικά έγγραφα υποβλήθηκαν οριστικά στις …./…/2017, μέσω της ειδικής ηλεκτρονικής πλατφόρμας της Ειδικής Γραμματείας Διαχείρισης Ιδιωτικού Χρέους (Ε.Γ.Δ.Ι.Χ.), σύμφωνα με το άρθρο 4 παρ. 2 Ν. 4469/2017. Με σχετική πράξη της Ε.Γ.Δ.Ι.Χ., διορίστηκε ως συντονιστής της διαδικασίας (κατ’ άρθρο 5 παρ. 1 Ν. 4469/2017) ο κ. ………………., Δικηγόρος Αθηνών και Διαπιστευμένος Μεσολαβητής.

Όπως προκύπτει από το συνυποβαλλόμενο με την παρούσα αίτηση Πρακτικό Περαίωσης της διαδικασίας, τηρήθηκε το σύνολο της διαδικασίας. Συγκεκριμένα, μετά την υποβολή της αιτήσεως, σύμφωνα με το περιεχόμενο και τα έγγραφα, που ορίζει το άρθρο 5 του ν. 4469/2017, ο συντονιστής απέστειλε την από ……πρόσκληση συμμετοχής στη διαδικασία προς το σύνολο των πιστωτών, που περιλαμβάνονται στο σχετικό κατάλογο που υποβλήθηκε από την οφειλέτρια εταιρεία, απευθύνοντας συγχρόνως σε αυτούς πρόσκληση για να συμμετάσχουν στη διαδικασία. Υποβάλλοντας τον ως άνω κατάλογο πιστωτών, η οφειλέτρια εταιρεία δήλωσε υπεύθυνα, σύμφωνα με τα οριζόμενα στα άρθρα 5 παρ. 7 του Ν. 4469/2017 και 22 του Ν. 1599/1986, ότι το σύνολο των πάσης φύσεως οφειλών της ανέρχεται στις …/…/2017 σε ένα εκατομμύριο οκτακόσιες σαράντα έξι χιλιάδες και επτακόσια σαράντα δύο Ευρώ (1.846.742 €).

Οι ανωτέρω οφειλές διαχωρίζονται σε κατηγορίες ως εξής:

|  |  |
| --- | --- |
| ΚΑΤΗΓΟΡΙΑ ΠΙΣΤΩΤΗ | ΠΟΣΟ ΑΠΑΙΤΗΣΕΩΝ |
| Ελληνικό Δημόσιο | …….. € |
| Φορείς Κοινωνικής Ασφάλισης | …….. € |
| Χρηματοδοτικοί Φορείς | …….. € |
| Λοιποί Πιστωτές | …….. € |
| Σύνολο | …….. € |

Το ανωτέρω ποσό προκύπτει επίσης και επαληθεύεται από το προσωρινό ισοζύγιο μηνός ……. 2017, που υποβλήθηκε από την οφειλέτρια εταιρεία σύμφωνα με το άρθρο 5 παρ. 8 περ. (ι) του Ν. 4469/2017.

Εκ των συνολικών υποχρεώσεων του οφειλέτη, υπέβαλλαν δήλωση συμμετοχής στη διαδικασία πιστωτές με απαιτήσεις, οι οποίες αντιστοιχούν σε ποσοστό 73% των συνολικών απαιτήσεων του οφειλέτη, όπως προκύπτει από τον ενημερωμένο συγκεντρωτικό πίνακα οφειλών που αναρτήθηκε στην ηλεκτρονική πλατφόρμα της Ε.Γ.Δ.Ι.Χ., μετά την ολοκλήρωση της διαδικασίας ελέγχου συγκέντρωσης απαρτίας από τον συντονιστή. Στο ανωτέρω ποσοστό, που καλύπτει την απαιτούμενη κατά νόμο απαρτία του 50% του συνόλου των απαιτήσεων, περιλαμβάνονται οι πιστωτές που αναφέρονται στον κατωτέρω πίνακα:

|  |  |  |
| --- | --- | --- |
| ΠΙΣΤΩΤΗΣ | ΟΦΕΙΛΟΜΕΝΟ ΠΟΣΟ | ΠΟΣΟΣΤΟ |
| ……………… | …… € | …..% |
| ……… | ……. € | ……% |
| ……. Α.Ε. | ………. € | ……% |
| ΣΥΝΟΛΟ | …… € | …..% |

Από τις ως άνω κατηγορίες πιστωτών, εμπραγμάτως εξασφαλισμένοι με υποθήκη, προσημείωση υποθήκης, ενέχυρο ή άλλο ειδικό προνόμιο πιστωτές, κατά την έννοια του άρθρου 1 παρ. 2 περ. η΄ του Ν. 4469/2017, ήταν οι ακόλουθοι (σύμφωνα με την αναλυτική κατάσταση βαρών και λοιπών εξασφαλίσεων επί των περιουσιακών στοιχείων της επιχείρησης που υποβλήθηκε από την οφειλέτρια εταιρεία):

|  |  |  |
| --- | --- | --- |
| ΕΜΠΡΑΓΜΑΤΩΣ ΑΣΦΑΛΙΣΜΕΝΟΙ ΠΙΣΤΩΤΕΣ | ΕΞΑΣΦΑΛΙΣΜΕΝΟ ΠΟΣΟ | ΠΟΣΟΣΤΟ |
| ……. | 100.000 € | 20% |
| Τράπεζα …… Α.Ε. | 200.000 € | 40% |
| ……. Α.Ε. | 200.000 € | 40% |
| ΣΥΝΟΛΟ | 500.000 € | 100,0% |

Κατόπιν συγκέντρωσης του απαιτούμενου ποσοστού απαρτίας, ο συντονιστής κοινοποίησε στους συμμετέχοντες πιστωτές (περιλαμβανομένης της εταιρείας μας) το πλήρες περιεχόμενο της αιτήσεως, καθώς και το σύνολο των συνοδευτικών εγγράφων, καλώντας συγχρόνως τους πιστωτές να υποβάλλουν τις αντιπροτάσεις τους. Σε σχέση, με την πρόταση του οφειλέτη, υπέβαλλαν εμπρόθεσμα τις αντιπροτάσεις τους οι ακόλουθοι πιστωτές:

(α) η Ανώνυμη Τραπεζική Εταιρεία με την επωνυμία Τράπεζα ….. Α.Ε.,

(β) η Ανώνυμη Εταιρεία με την επωνυμία «……….. Α.Ε.».

(β) η Ανώνυμη Εταιρεία με την επωνυμία «……….. Α.Ε.».

Οι υποβληθείσες αντιπροτάσεις εκ μέρους των παραπάνω πιστωτών, έχουν αναλυτικά ως εξής

Μετά την υποβολή παρατηρήσεων από τη οφειλέτρια εταιρεία, η τελευταία δήλωσε ότι αποδέχεται πλήρως την αντιπρόταση της Ανώνυμης Τραπεζικής Εταιρείας «Τράπεζα …… Α.Ε.» και την αντιπρόταση της Εταιρείας «…..», ενώ δεν αποδέχεται την αντιπρόταση της Εταιρείας «……. Α.Ε.».

Οι δύο αντιπροτάσεις που εγκρίθηκαν από τον οφειλέτη τέθηκαν σε ψηφοφορία, σύμφωνα με το άρθρο 8 παρ. 6 του Ν. 4469/2017. Στο πλαίσιο της ανωτέρω ψηφοφορίας, η πρότασης της Ανώνυμης Τραπεζικής Εταιρείας «Τράπεζα …… Α.Ε.» συγκέντρωσε την πλειοψηφία του 62% των συμμετεχόντων πιστωτών και την πλειοψηφία του 80% των συμμετεχόντων πιστωτών με εμπράγματη ασφάλεια.

Ειδικότερα, οι συμμετέχοντες πιστωτές που ενέκριναν την αντιπρόταση της Σύμβασης Αναδιάρθρωσης Οφειλών περιλαμβάνονται στον ακόλουθο πίνακα:

|  |  |  |
| --- | --- | --- |
| ΠΙΣΤΩΤΗΣ | ΠΟΣΟ ΑΠΑΙΤΗΣΕΩΣ | ΠΟΣΟΣΤΟ |
| …… | ….. € | ….% |
| …….. | …. € | ….% |
| …….. | …… € | ……% |
| ΣΥΝΟΛΟ | …….. € | 62,00% |

Αντίστοιχα, οι συμμετέχοντες πιστωτές με εμπράγματη ασφάλεια ή ειδικό προνόμιο που ενέκριναν τη σύμβαση αναδιάρθρωσης περιλαμβάνονται στον ακόλουθο πίνακα:

|  |  |  |
| --- | --- | --- |
| ΕΜΠΡΑΓΜΑΤΩΣ ΑΣΦΑΛΙΣΜΕΝΟΙ ΠΙΣΤΩΤΕΣ | ΕΞΑΣΦΑΛΙΣΜΕΝΟ ΠΟΣΟ | ΠΟΣΟΣΤΟ |
| Ελληνικό Δημόσιο | 100.000 € | 20% |
| Τράπεζα …… Α.Ε. | 200.000 € | 40% |
| ΣΥΝΟΛΟ | 500.000 € | 80,0% |

 Καθώς συνέτρεχαν εν προκειμένω όλες οι νόμιμες προϋποθέσεις και συγκεντρώθηκε το απαιτούμενο ποσοστό πλειοψηφίας, καταρτίστηκε με επιμέλεια του συντονιστή σχέδιο Σύμβασης Αναδιάρθρωσης Οφειλών. Η σχετική Σύμβαση υπεγράφη από την οφειλέτρια εταιρεία και από το σύνολο των πιστωτών που ενέκριναν την πρόταση ρύθμισης αναδιάρθρωσης οφειλών. Ο τελευταίος εκ των συμμετεχόντων πιστωτών υπέγραψε την ανωτέρω συμφωνία στις …-…-2017, η οποία θεωρείται ως η ημερομηνία κατάρτισης της Σύμβασης Αναδιάρθρωσης Οφειλών.

Οι βασικοί όροι της Σύμβασης Αναδιάρθρωσης Οφειλών για τη ρύθμιση των απαιτήσεων των πιστωτών της οφειλέτριας εταιρείας συνοψίζονται ακολούθως:

* Το Ελληνικό Δημόσιο θα λάβει ……...
* Ο Ενιαίος Φορέας Κοινωνικής Ασφάλισης (Ε.Φ.Κ.Α.) θα λάβει ……….
* Η Ανώνυμη Τραπεζική Εταιρεία με την επωνυμία «Τράπεζα ….. Α.Ε.» θα λάβει ………..
* Η εταιρεία «…… Α.Ε.» λαμβάνει……
* κ.λ.π..

Β. Η τήρηση των υποχρεωτικών κανόνων των άρθρων 9 & 15 του Ν. 4469/2017.

Όπως προκύπτει από το περιεχόμενο της Σύμβασης Αναδιάρθρωσης (η οποία συνυποβάλλεται με την ένδικη αίτηση), έχουν τηρηθεί πλήρως οι υποχρεωτικοί κανόνες των άρθρων 9 & 15 του Ν. 4469/2017 σε ότι αφορά τη διασφάλιση της μη χειροτέρευσης της θέσης των πιστωτών και τη ρύθμιση των υποχρεώσεων προς το Ελληνικό Δημόσιο και τους Φορείς Κοινωνικής Ασφάλισης.

Ειδικότερα, όπως προκύπτει από τα συνημμένα και στην αίτηση έγγραφα κατά τον κρίσιμο χρόνο υποβολής της συμβάσεως και τελικής κατάρτισης της σύμβασης αναδιάρθρωσης, η οφειλέτρια εταιρεία διαθέτει ακίνητη περιουσία στην …… Αττικής, επί της οδού ……. (οικόπεδο με βιομηχανική μονάδα και διώροφο κτίριο γραφείων), εκτιμώμενης εμπορικής αξίας ποσού ……. €, όπως η αξία αυτή προέκυψε από την από …./…/2017 Έκθεση του πιστοποιημένου εκτιμητή κ. ……………, η οποία συνυποβλήθηκε με την αίτηση της οφειλέτριας εταιρείας. Επί του ανωτέρω ακινήτου υφίστανται τα ακόλουθα βάρη: (α) υποθήκη β΄ σειράς υπέρ του Ελληνικού Δημοσίου, για ποσό ….. €, (β) προσημείωση υποθήκης α΄ σειράς υπέρ της «Τράπεζας …… Α.Ε.», για ποσό …… €, (γ) προσημείωση υποθήκης γ΄ σειράς υπέρ της εταιρείας «……. » για ποσό …. €. Περαιτέρω, η εκτιμώμενη εμπορική αξία των παγίων και κινητών περιουσιακών στοιχείων της εταιρείας (εργαλεία, μηχανήματα, μεταφορικά μέσα και λοιπός εξοπλισμός που χρησιμοποιεί για την άσκηση της επιχειρηματικής της δραστηριότητας), τα οποία δύνανται να εκποιηθούν, ανέρχεται στις …/…/2017 στο ποσό των …. €, σύμφωνα με τις εκθέσεις των αρμόδιων εκτιμητών και του εμπειρογνώμονα, αλλά και σύμφωνα με την εκτίμηση της πλειοψηφίας των πιστωτών. Η οφειλέτρια εταιρεία δεν διαθέτει συμμετοχές σε άλλες εταιρείες ή άλλου είδους άϋλα περιουσιακά στοιχεία, τα οποία θα μπορούσαν να προσπορίσουν οικονομική αξία στους πιστωτές της.

Τα ανωτέρω περιουσιακά στοιχεία, σε περίπτωση αναγκαστικής εκποίησής τους στο πλαίσιο αναγκαστικής εκτέλεσης, θα μπορούσαν να οδηγήσουν συνολικά σε πλειστηρίασμα, €, ήτοι:

* Ποσό ……. € για το ακίνητο της εταιρείας,
* Ποσό ……. €, για τα πάγια περιουσιακά στοιχεία.
* Ποσό …….. €, για μεταφορικά μέσα.
* Ποσό …….. €, για τα εμπορεύματα και τις πρώτες ύλες.

Το ανωτέρω ποσό αντιστοιχεί σε ποσοστό ……% επί των συνολικών απαιτήσεων των πιστωτών, και ειδικότερα:

* Για το εκπλειστηριαζόμενο ακίνητο της οφειλέτριας εταιρείας: (α) οι πιστωτές με ειδικό προνόμιο θα ελάμβαναν συνολικά το ποσό των ……, ήτοι ποσοστό ....% των απαιτήσεών τους, (β) οι πιστωτές με γενικό προνόμιο (Ελληνικό Δημόσιο, Δ.Ο.Υ., Εργαζόμενοι), θα ελάμβαναν το ποσό των ……. €, ήτοι ποσοστό ….% των απαιτήσεών τους, (γ) οι ανέγγυοι πιστωτές θα ελάμβαναν το ποσό των ……., ήτοι ποσοστό …. των απαιτήσεών τους.
* Για τα λοιπά εκπλειστηριαζόμενα περιουσιακά στοιχεία της οφειλέτριας εταιρείας: (α) οι πιστωτές με γενικό προνόμιο θα ελάμβαναν το ποσό των …… €, ήτοι ποσοστό …..% των απαιτήσεών τους, (β) οι ανέγγυοι πιστωτές θα ελάμβαναν το ποσό των ……., ήτοι ποσοστό …. των απαιτήσεών τους.

Με τους όρους της Σύμβασης Αναδιάρθρωσης Οφειλών, το σύνολο των πιστωτών της οφειλέτριας εταιρείας λαμβάνουν υψηλότερα χρηματικά ποσά από αυτά που θα ελάμβαναν σε περίπτωση αναγκαστικής ρευστοποίησης των περιουσιακών στοιχείων της επιχείρησης. Συνεπώς, προκύπτει με βεβαιότητα ότι οι πιστωτές, οι απαιτήσεις των οποίων ρυθμίζονται με την εν λόγω Σύμβαση Αναδιάρθρωσης, δεν θα βρεθούν σε χειρότερη οικονομική θέση από αυτή, στην οποία θα βρίσκονταν σε περίπτωση αναγκαστικής εκτέλεσης.

 Τέλος, σε ότι αφορά τη ρύθμιση των υποχρεώσεων της επιχείρησης προς το Ελληνικό Δημόσιο και τον Ενιαίο Φορέα Κοινωνικής Ασφάλισης (Ε.Φ.Κ.Α.), έχουν τηρηθεί πλήρως οι διατάξεις του άρθρου 15 του Ν. 4469/2017, καθόσον:

* Ο αριθμός των καθοριζόμενων δόσεων σε υπερβαίνει τις εκατόν (120) κατά τη διάρκεια της ρύθμισης.
* Οι δόσεις είναι ισόποσες και έχουν καθοριστεί σε …. € μηνιαίως, δηλ. υπερβαίνουν το ποσό των 50 € μηνιαίως.
* Ο αριθμός και το ύψος των δόσεων έχει καθοριστεί με βάση την ικανότητα αποπληρωμής του οφειλέτη και τη διάρκεια της ρύθμισης, λαμβάνοντας συγχρόνως υπόψη την καθαρή παρούσα αξία των χρηματικών ποσών που θα εισέπραττε το Ελληνικό Δημόσιο σε περίπτωση αναγκαστικής εκποίησης των περιουσιακών στοιχείων της οφειλέτριας εταιρείας εταιρείας, σύμφωνα με το άρθρο 15 παρ. 5 του Ν. 4469/2017. Συγκεκριμένα, με βάση τη διαθέσιμη ικανότητα αποπληρωμής του οφειλέτη: (α) το Ελληνικό Δημόσιο λαμβάνει με όρους παρούσας αξίας ποσό ……. €, με βάση επιτόκιο EURIBOR τριμήνου, προσαυξημένο κατά πέντε εκατοστιαίες μονάδες (5%), (β) το Ελληνικό Δημόσιο λαμβάνει με όρους παρούσας αξίας ποσό ……. €, επίσης με βάση επιτόκιο EURIBOR τριμήνου, προσαυξημένο κατά πέντε εκατοστιαίες μονάδες (5%). Το ποσό αυτό υπερβαίνει το ποσό που θα προέκυπτε από τη διανομή της ρευστοποιήσιμης αξίας των περιουσιακών στοιχείων του οφειλέτη, σύμφωνα με το άρθρο 977 του Κώδικα Πολιτικής Δικονομίας. Συνεπώς, τηρούνται πλήρως οι όροι και οι προϋποθέσεις που θέτει η ΠΟΛ 1105/2017 (ΦΕΚ 2426/14-7-2017) Απόφαση του Υπουργού Οικονομικών και η υπ’ αριθμ. 32320/1841 (2360/11-7-2017) Απόφαση του Υπουργού Εργασίας, Κοινωνικής Ασφάλισης και Κοινωνικής Αλληλεγγύης.

Κατόπιν των ανωτέρω, υποβάλλουμε ενώπιον του παρόντος Δικαστηρίου προς επικύρωση την από ……………. Σύμβαση Αναδιάρθρωσης Οφειλών, που συνήφθη μεταξύ των παραπάνω πιστωτών και οφειλέτη, σύμφωνα με το νόμο 4469/2017.

 Επειδή συνυποβάλλουμε τα απαραίτητα -προς επικύρωση της σύμβασης αναδιάρθρωσης οφειλών- έγγραφα της εξωδικαστικής διαδικασίας, κατ’ άρθρο 12§2 ν. 4469/2017, ήτοι:

 α) αντίγραφο της σύμβασης αναδιάρθρωσης οφειλών,

 β) πρακτικό περαίωσης της διαδικασίας,

 γ) αποδεικτικά της κλήτευσης των πιστωτών, σύμφωνα με την παράγραφο 2 του άρθρου 7 ν. 4469/2017, δηλαδή κοινοποίηση από τον συντονιστή αποσπάσματος της αίτησης για εξωδικαστικό συμβιβασμό σε όλους τους πιστωτές που αναφέρονται σε αυτήν και πρόσκλησης αυτών (των πιστωτών) συμμετοχής στη διαδικασία εξωδικαστικής διαπραγμάτευσης.

 δ) αντίγραφο της αίτησης για υπαγωγή στη διαδικασία εξωδικαστικής ρύθμισης οφειλών μαζί με όλα τα συνοδευτικά έγγραφα που αναφέρονται στο άρθρο 5 ν. 4469/2017, *καθώς και τυχόν πρόσθετα έγγραφα και στοιχεία που χορηγήθηκαν από τον οφειλέτη στους συμμετέχοντες πιστωτές,*

 *ε) έκθεση αξιολόγησης βιωσιμότητας του οφειλέτη (αν έχει εκπονηθεί),*

 *στ) ενστάσεις των συμμετεχόντων πιστωτών που έχουν υποβληθεί σύμφωνα με την παράγραφο 10 του άρθρου 8 ν. 4469/2017.*

 Επειδή συντρέχουν όλες οι νόμιμες προϋποθέσεις για τη δικαστική επικύρωση της Σύμβασης Αναδιάρθρωσης Οφειλών, σύμφωνα με το άρθρο 12 του Ν. 4469/2017.

 Επειδή η παρούσα αίτηση είναι νόμιμη, βάσιμη και αληθινή, αρμοδίως δε κατά τόπον εισάγεται ενώπιον του Δικαστηρίου Σας, ως δικαστηρίου της περιφέρειας όπου έχει την έδρα του ο οφειλέτης.

 Επειδή έχουμε προφανές έννομο συμφέρον για την άσκησή της.

 Επειδή έχουν τηρηθεί όλοι οι κανόνες της διαδικασίας εξωδικαστικού μηχανισμού ρύθμισης οφειλών των επιχειρήσεων και πληρούνται όλες οι νόμιμες προϋποθέσεις για την επικύρωση της σύμβασης αναδιάρθρωσης οφειλών.

 Επειδή, σύμφωνα με την παράγραφο 8 του άρθρου 12 ν. 4469/2017, η απόφαση για την επικύρωση καταλαμβάνει το σύνολο των απαιτήσεων του οφειλέτη που ρυθμίζονται στη σύμβαση αναδιάρθρωσης οφειλών και δεσμεύει τον οφειλέτη και το σύνολο των πιστωτών, ανεξαρτήτως συμμετοχής τους στη διαπραγμάτευση ή τη σύμβαση αναδιάρθρωσης οφειλών, η δε απόφαση για την επικύρωση αποτελεί τίτλο εκτελεστό.

 Επειδή, σύμφωνα με την παράγραφο 3 του άρθρου 12 ν. 4469/2017, από την κατάθεση της αίτησης για την επικύρωση της σύμβασης αναδιάρθρωσης οφειλών και έως την έκδοση απόφασης από το αρμόδιο δικαστήριο για την επικύρωση ή μη της συμφωνίας αναδιάρθρωσης, αναστέλλονται αυτοδικαίως τα μέτρα, εκκρεμή ή μη, ατομικής και συλλογικής αναγκαστικής εκτέλεσης κατά του οφειλέτη για την ικανοποίηση απαιτήσεων που ρυθμίζονται από τη σύμβαση. Κατά τη διάρκεια της αναστολής απαγορεύεται η λήψη οποιουδήποτε ασφαλιστικού μέτρου κατά του οφειλέτη, εκτός αν πρόκειται για εγγραφή προσημείωσης υποθήκης ή άλλο ασφαλιστικό μέτρο που έχει συμφωνηθεί με τη σύμβαση αναδιάρθρωσης οφειλών ή για ασφαλιστικό μέτρο με το οποίο επιδιώκεται η αποτροπή της απομάκρυνσης ή αφαίρεσης ή μετακίνησης κινητών πραγμάτων της επιχείρησης ή εν γένει εξοπλισμού, η οποία δεν έχει συμφωνηθεί και ενέχει κίνδυνο απαξίωσης της επιχείρησης του οφειλέτη. Περαιτέρω, αν κατά το χρόνο κατάθεσης της αίτησης για την επικύρωση εκκρεμεί εναντίον του οφειλέτη διαδικασία αναγκαστικής ή διοικητικής εκτέλεσης, αυτή αναστέλλεται με την κοινοποίηση εκ μέρους του οφειλέτη στα όργανα εκτέλεσης της αίτησης για την επικύρωση της σύμβασης αναδιάρθρωσης οφειλών.

 Επειδή, σύμφωνα με την παράγραφο 9 του άρθρου 12 ν. 4469/2017, από την ημερομηνία υποβολής της αίτησης για υπαγωγή στη διαδικασία εξωδικαστικής ρύθμισης οφειλών και έως την ολοσχερή εξόφληση των οφειλών που ρυθμίζονται από τη σύμβαση αναδιάρθρωσης ή την δικαστική ακύρωσή της κατά το άρθρο 14, αναστέλλεται η παραγραφή των ρυθμιζόμενων οφειλών.

Επειδή, σύμφωνα με την παράγραφο 5 του άρθρου 12 του ν. 4469/2017, ο οφειλέτης είναι πρόσωπο εγγεγραμμένο στο Γενικό Εμπορικό Μητρώο (Γ.Ε.ΜΗ.) σύμφωνα με το ν. 3419/2005 και επομένως η παρούσα αίτηση πρέπει, εντός πέντε (5) εργασίμων ημερών από την κατάθεση ενώπιον του Δικαστηρίου Σας, να υποβληθεί, επί ποινή απαραδέκτου, προς καταχώριση κα δημοσίευση στο διαδικτυακό τόπο του Γ.Ε.ΜΗ., με επιμέλεια και δαπάνες του αιτούντος*.*

*ή*

Επειδή, σύμφωνα με την παράγραφο 5 του άρθρου 12 του ν. 4469/2017, ο οφειλέτης δεν είναι πρόσωπο εγγεγραμμένο στο Γενικό Εμπορικό Μητρώο (Γ.Ε.ΜΗ.) σύμφωνα με το ν. 3419/2005 και επομένως η παρούσα αίτηση πρέπει, εντός πέντε (5) εργασίμων ημερών από την κατάθεση ενώπιον του Δικαστηρίου Σας, να δημοσιευθεί, επί ποινή απαραδέκτου, στην ιστοσελίδα της Ε.Γ.Δ.Ι.Χ.

 Επειδή έχει καταβληθεί η νόμιμη αμοιβή του πληρεξουσίου δικηγόρου μου.

ΓΙΑ ΤΟΥΣ ΠΑΡΑΠΑΝΩ ΛΟΓΟΥΣ

ΖΗΤΩ

 Να γίνει δεκτή η αίτησή μου.

 Να επικυρώσετε την από ……………. σύμβαση αναδιάρθρωσης οφειλών, που συνήφθη μεταξύ των παραπάνω πιστωτών και οφειλέτη, σύμφωνα με το νόμο 4469/2017.

 (Τόπος), (Ημερομηνία)

 Ο Πληρεξούσιος Δικηγόρος

1. της περιφέρειας όπου έχει την έδρα του ο οφειλέτης [↑](#footnote-ref-1)